als_Latn dik_Latn sag_Latn
Nënkryetari Klevis Xhoxhi ka prezantuar Bashkinë e Elbasanit në punimet Konferencës Rajonale “Qytete me Integritet” e cila u zhvillua në Beograd. Në këtë konferencë merrnin pjesë zyrtarë të qeverisjes vendore të vendeve të europës Juglindore, përfaqësues të shoqatave, shoqërisë civile etj.
Në këtë konferencë pjesmarrësit kanë ndarë mes tyre praktikat më të mira, por edhe sfidat me të cilat përballet qeverisja vendore.
Z. Xhoxhi gjatë fjalës së tij në këtë konferencë ka ndarë me të pranishmit praktikat më të mira të Bashkisë së Elbasanit përsa i përket llogaridhënies sociale dhe përfshirjes së qytetarit në vendimmarje. Në lidhje, me sa më sipër, Xhoxhi përmendi procesin e “Buxhetimit me Pjesëmarrje” si një nga praktikat më të mira të Bashkisë Elbasan për përfshirjen e qytetarëve në vendimmarrje.
Nënkryetari tha se këto takime të përvitshme, të cilat prej dy vitesh zhvillohen edhe në fshatra nuk synojnë vetëm pjesëmarrjen në buxhetim, por edhe bashkëbisedim dhe kontakt të drejtpërdrejtë më qytetarët për të njohur më afër problemet e tyre.
Duke u ndalur tek sfidat Xhoxhi tha se ato janë të mëdha, por jo të pakapërcyeshme. Detyra jonë, pas Reformës Administrative, tha Xhoxhi është të çojmë shërbimin tek qytetari më i largët fizikisht me Bashkinë, dhe ky shërbim të çohet njësoj si në qytet.
Nënkryetari Z. Xhoxhi tha se Bashkia e Elbasanit është e gatshme të ndajë praktikat e saj të mira, por edhe të bashkëpunojë, në të mirën e përbashkët, me të gjitha vendet e rajonit.
als_Latn als_Latn als_Latn als_Latn als_Latn als_Latn